CELEX: 62015CN0640
Language: da
Date: 2015-12-02 00:00:00
Title: Sag C-640/15: Anmodning om præjudiciel afgørelse indgivet af Court of Appeal (Irland) den 2. december 2015 — Minister for Justice and Equality mod Tomas Vilkas

15.2.2016   
            
            
               DA
            
            
               Den Europæiske Unions Tidende
            
            
               C 59/7
            
         Anmodning om præjudiciel afgørelse indgivet af Court of Appeal (Irland) den 2. december 2015 — Minister for Justice and Equality mod Tomas Vilkas
   (Sag C-640/15)
   (2016/C 059/06)
   Processprog: engelsk
   
      Den forelæggende ret
   
   Court of Appeal
   
      Parter i hovedsagen
   
   
      Sagsøger: Minister for Justice and Equality
   
      Sagsøgt: Tomas Vilkas
   
      Præjudicielle spørgsmål
   
   
               1)
            
            
               Omhandler og/eller giver rammeafgørelsens (1) artikel 23 mulighed for at aftale en ny overgivelsesdato mere end én gang?
            
         
               2)
            
            
               Såfremt dette er tilfældet, findes en sådan mulighed da i nogle eller alle de følgende situationer: hvor overgivelsen af den eftersøgte inden for den i stk. 2 fastsatte frist allerede er blevet forhindret af omstændigheder, som ikke kan tilskrives nogen af medlemsstaterne, hvilket førte til aftalen om en ny overgivelsesdato, og sådanne omstændigheder
               
                           (i)
                        
                        
                           anses for stadig at foreligge, eller
                        
                     
                           (ii)
                        
                        
                           hvis de er ophørt, anses for at være genindtruffet, eller
                        
                     
                           (iii)
                        
                        
                           hvis de er ophørt, andre sådanne omstændigheder er opstået, som har forhindret eller sandsynligvis vil forhindre overgivelsen af den eftersøgte inden for den frist, der er fastsat for den nævnte nye overgivelsesdato?
                        
                     
         
      (1)  2002/584/RIA: Rådets rammeafgørelse af 13.6.2002 om den europæiske arrestordre og om procedurerne for overgivelse mellem medlemsstaterne — Erklæringer fra en række medlemsstater i forbindelse med rammeafgørelsens vedtagelse (EFT L 190, s. 1).